Bernanki: Recesija bi mogla da se nastavi 2010. godine
Indeks cena kuća opao za 19 odsto u decembru; AIG pred kolapsom; velike robne kuće diskontne robe zabeležile ogromne gubitke u poslednj
On je naveo da je ekonomija "ozbiljno smanjena" pod pritiskom sve manjih vrednosti nekretnina, strogih uslova za pozajmice i porasta nezaposlenosti. Najnoviji izveštaji ukazuju na težinu zadatka autora mera za stimulisanje ekonomije zbog smanjenog poverenja potrošača i rekordnog pada cena kuća. Indeks cena kuća je u 20 većih američkih gradova prema izveštaju kompanije u decembru pao za gotovo 19 odsto, što je najbrži pad cena u istoriji, dok je u odnosu na cene iz 2006. godine, kada je tržište nekretnina bilo u svom zlatnom dobu, sada vrednost niža za 27 odsto. U odvojenom izveštaju američke Federalne agencije za stanovanje navodi se da su cene kuća i stanova tokom 2008. zabeležile rekordan pad. Iako predsednik Barak Obama za sada ima podršku većine Amerikanaca u vezi sa stimulativnim ekonomskim paketima, oni izgleda nisu dovoljni da spasu najveću svetsku osiguravajuću kompaniju, Američku međunarodnu grupu - AIG, sa ivice kolapsa. Agencija Rojters i televizijska mreža CNBC navode da će AIG objaviti da je prošle nedelje izgubio 60 milijardi dolara, što je ujedno najveći gubitak zabeležen u istoriji korporacija. Osiguravajuća kompanija je od američke vlade već dobila pomoć od 150 milijardi dolara, a njeni predstavnici trenutno pregovaraju sa vladinim zvaničnicima u pokušaju da obezbede dodatne federalne fondove. Mediji izveštavaju da AIG istovremeno priprema zahtev za zaštitu od bankrotstva ukoliko ovi pregovori ne uspeju. Zabrinutost za budućnost AIG-a je sve veća zbog ogromnog broja kompanija kojima će izgleda biti potreba vladina pomoć, a nagoveštaji da bi federalna vlada mogla da preuzme, odnosno nacionalizuje dve najveće američke banke, doprineli su dramatičnom padu indeksa vodećih deonica na njujorškoj berzi u poslednjih nekoliko dana. Brojni izveštaji američkih kompanija ukazuju na veoma loše stanje zbog sve učestalije štedljivosti potrošača, pa je tako  najveća prodavnica alata i stvari za pokućstvo, objavio da je za tri meseca, od novembra prošle godine do januara tekuće, izgubio 54 milijardi dolara, da je prodaja opala za 17 odsto i da se očekuje da će ove godine opasti za dodatnih 9 odsto. Slične, loše, rezultate proteklog tromesečja je objavila i robna kuća diskontne robe , čiji je profit opao za 40 odsto. Robna kuća koja posluje preko 100 godina, je tokom poslednjeg tromesečja takođe zabeležila pad, i to od gotovo 60 odsto.